**Θεώρηση βιβλιαρίων για τους ασφαλισμένους και συνταξιούχους**

Η **θεώρηση των βιβλιαρίων υγείας**, καθώς **και η ανανέωσή τους καταργήθηκε**.

Ως εκ τούτου πλέον **δεν απαιτείται η προσέλευση των ασφαλισμένων και συνταξιούχων** στις υπηρεσίες των Ασφαλιστικών Ταμείων για τη θεώρηση των βιβλιαρίων υγείας.

Όλοι οι ασφαλισμένοι και συνταξιούχοι μπορούν να ενημερώνονται και να επιβεβαιώνουν ηλεκτρονικά ότι το βιβλιάριο υγείας είναι θεωρημένο (δηλαδή διαθέτουν ασφαλιστική ικανότητα) από online εφαρμογές στον διαδικτυακό τόπο του ΕΦΚΑ (efka.gov.gr) μέσω του πληροφοριακού συστήματος "ΑΤΛΑΣ". **Εθνικό Μητρώο Δικαιούχων Περίθαλψης – Ασφαλιστικής Ικανότητας**.

Μέσω αυτού δίνεται η δυνατότητα **πληροφόρησης** για την **Ασφαλιστική σας Ικανότητα**- Να δείτε δηλ αν έχετε ιατροφαρμακευτική περίθαλψη

Η πρόσβαση γίνεται **με τη χρήση των κωδικών του ΤΑΧΙS της ΓΓΠΣ και απαιτείται η γνώση του ΑΜΚΑ**

Αναλυτικότερα τα βήματα είναι τα εξής :

1) Πληκτρολογώ : efka.gov.gr

2)Μπαίνω στην Ιστοσελίδα του ΕΦΚΑ

3)Πηγαίνω στις : Υπηρεσίες για τους Ασφαλισμένους

4)Επιλέγω "**Ασφαλιστική Ικανότητα"**

5)Βγαίνει το Εθνικό Μητρώο Ασφάλισης - Ασφαλιστικής Ικανότητας "**ΑΤΛΑΣ**"

6)Επιλέγω Πρόσβαση στην Ασφαλιστική Ικανότητα

7)Βάζω τους κωδικούς του TAXIS δηλ το User Name και Password

8)Πατάω: εξουσιοδότηση

9)Εν συνεχεία βάζω τον AMKA στην ταυτοποίηση Ασφαλισμένου

10) Τέλος πατάω: Είσοδος

* **Για την ασφαλιστική ικανότητα συζύγων** που έχουν ασφαλιστεί ως προστατευόμενα μέλη θα πρέπει να αποστείλετε **το κοινό εκκαθαριστικό ή Ε1**, του αντίστοιχου φορολογικού έτους πριν την λήξη αυτού προκειμένου, μετά από τον σχετικό έλεγχο , να καταχωρηθεί η ασφαλιστική τους ικανότητα.